Továbbra is nagy a káosz Indiában
Továbbra is hosszú sorok kígyóznak az indai bankok elõtt, mert az emberek próbálják beváltani a forgalomból kivont címletû bankjegyeiket, immár határidõn túl.
A bankautomaták 40 százaléka kiürült Indiában, az embereknek tehát nehézséget okoz, hogy ezekkel a gépekkel cseréljék le lejárt bankjegyeiket az újakra – írta a BBC. Narendrea Modi miniszterelnök novemberben jelentette be, hogy a két legnagyobb címletû rúpiát, az 500-ast és az 1000-rest kivonják a forgalomból. Azóta áll a bál.

A döntéssel a miniszterelnök a korrupcióra akart lesújtani, valamint az adófizetési morált szerette volna javítani. Indiában ugyanis - egyes becslések szerint - az emberek mindössze 1 százaléka adózik rendesen, és mivel a túlnyomó többségnek nincs bankszámlája, nehéz ellenõrizni, hogy mennyi pénzük is van.

A lépésrõl, és annak ütemezésérõl megoszlanak a vélemények országszerte.

Az év végéig volt lehetõsége arra az indiaiaknak, hogy a bankoknál, vagy az ATM-eknél beváltsák a lejárt bankókat. Egyes kivételezett csoportoknak (például a külföldön élõ indiai állampolgároknak) van még haladékuk, egészen március végéig.

Az indiai parlamentben jelenleg egy olyan törvényt készítenek elõ, amely szerint április elsejétõl

szabálysértésnek minõsül a régi pénzek birtoklása.

A kérdéses címletek alkották az ország készpénzforgalmátnak 86 százalékát. Az elmúlt hónapokat kaotikus jelenetek, bankok és automaták elõtt kígyózó sorok, és rendbontások tarkították az országban.

A kormány célja, hogy több embernek legyen bankszámlája, és hogy a gazdaság egésze ne legyen annyira készpénzalapú. Sokan vitatják, hogy az ország társadalma készen áll erre, különösen ami a vidéki területeket illeti.

A digitális fizetési lehetõséget szolgáltató vállalatok máris arról számolnak be, hogy ugrásszerûen megnõtt a kártyás tranzakciók száma, és az adóbevételek is jelentõsen megugrottak. A döntés kritikusai ugyanakkor felhívják a figyelmet az indiai gazdaság lassulására.
indiai bankok forgalomból kivont címletû bankjegy hosszú sorok rúpia